पठान के दौरान किया जबरदस्त वर्कआउट, हैवी वेट ट्रेनिंग से बनी मस्कुलर बॉडी
Bollywood Actor Shah Rukh Khan Pathaan Movie Six Pack Workout - बॉलीवुड एक्टर शाहरुख खान की फिल्म पठान इस साल की सबसे बड़ी ब्लॉकबस्टर फिल्म बन चुकी है।
बॉलीवुड एक्टर शाहरुख खान की फिल्म पठान इस साल की सबसे बड़ी ब्लॉकबस्टर फिल्म बन चुकी है। किंग खान ने इस फिल्म के लिए जरिए चार साल बाद सिल्वर स्क्रीन पर धमाकेदार वापसी की। फिल्म में शाहरुख के लुक की भी जमकर तारीफ की गई। इसी बीच किंग खान का एक वर्कआउट वीडियो सोशल मीडिया पर सामने आया है। जिसमें वह पठान के लिए कड़ी मेहनत करते हुए दिखाई दिए।
हैवी वेट ट्रेनिंग करते दिखे किंग खान 
इस वीडियो में एक्टर अपनी मस्कुलर बॉडी फ्लॉन्ट करने के लिए हैवी वर्कआउट करते दिखाई दिए। साथ ही, उन्होंने अपनी बॉडी को टोन भी किया। पुशअप से लेकर सर्किट ट्रेनिंग तक, सभी तरीके आजमाए। इस दौरान उनके साथ फराह खान भी नजर आ रही हैं। वहीं इस वीडियो को देखकर फैंस 57 साल के किंग खान की जमकर तारीफ कर रहे हैं। बता दें, शाहरुख खान, दीपिका पादुकोण और जॉन अब्राहम स्टारर पठान एक एक्शन थ्रिलर है, जो बॉक्स ऑफिस पर 45 दिन बीतने के बाद भी लगातार कमाई कर रही है।
पठान ने बाहुबली 2 का रिकॉर्ड तोड़ा
पठान ने बाहुबली 2 का रिकॉर्ड तोड़ कर इतिहास रच दिया है। पठान ने रिलीज के सिर्फ 38 दिनों में 511.70 करोड़ की कमाई कर ली है। बाहुबली 2 के हिंदी वर्जन ने 510.90 करोड़ का लाइफटाइम कलेक्शन किया था। पठान के तमिल और तेलुगु के आंकड़े जोड़ लिए जाएं तो इसका कुल डोमेस्टिक कलेक्शन 529.96 करोड़ हो गया है। वहीं वर्ल्डवाइड कलेक्शन की बात करें तो फिल्म का टोटल बिजनेस तकरीबन 1026 करोड़ से ज्यादा का हो गया है।
पिछले दशक में शाहरुख खान का करियर
शाहरुख खान पहले की फिल्मों के कलेक्शन के बारे में बात करें तो चेन्नई एक्सप्रेस ने 227.13 करोड़ का कलेक्शन किया था। वहीं हैपी न्यू ईयर ने 203 करोड़ की कमाई की थी। फैन का टोटल कलेक्शन 88 करोड़ रहा था, वहीं डियर जिंदगी ने 68.16 करोड़ कमाए थे। पिछले दशक की बात तो शाहरुख की फिल्मों कलेक्शन ज्यादा खास नहीं रहा। लेकिन 4 साल बाद जब शाहरुख ने बॉक्स ऑफिस पर वापसी की, तो उन्होंने कई रिकॉर्ड्स अपने नाम किए।
